alexandrainst/scandi-wiki huggingface dataset:
S-75 Dvina

S-75 Dvina (russisk: С-75 Двина, NATO-navn Guideline, Pentagon-kodenavn SA-2) var et sovjetisk luftvernmissil benyttet av Egypt og Nord-Vietnam på 1960-tallet og 1970-tallet mot Israel og USA. Lockheed U-2-piloten Francis Gary Powers (U2-saken) ble nedskutt av et sovjetisk Dvina-missil.

En radar på bakken måler avstand og vinkel til målet, og en høydemåler måler hvor høyt målet er over bakken. Et ildledersystem kalkulerer kursen til missilet og fjernstyrer det til målet for sammenstøt. Systemet er regnet for å være sårbart for elektroniske angrep.

Referanser 

Luftvernmissiler
2K11 Krug

2K11 Krug (russisk: 2К11 «Круг» (sirkel), NATO-kallenavn: SA-4 Ganef) var Sovjetunionens første mobile bakke-til-luft missil system. Systemet er sammensatt av beltevogna 2P24, missilet 9M8 og ildlederradaren 1S32.

Sammensetning 
Systemet kan avfyre to 9M8-missiler samtidig. Tre beltevogner sammen med en 1S32 ildlederradar danner et luftvernbatteri. Tre batterier sammen med en 1S12 luftovervåkingsradar og noen 2T6 omladningsvogner danner en luftvernbataljon.

Referanser 

Luftvernmissiler
S-125 Neva

S-125 Neva (NATO-rapporteringsnavn SA-3 Goa eller SA-N-1  Goa) er en sovjetisk bakke-til-luft-missilsystem utviklet som et komplement til S-75  «Dvina»

Stridserfaring i Jugoslavia 
Det som vekket mest oppmerksomhet var en hendelse 27. mars 1999, da Serbia skjøt ned en amerikansk F-117 Nighthawk-fly. Dette var første gangen et stealth-fly ble skutt ned. Dette medførte også at noe av teknikken rundt stealth ble kjent.

2. mai samme året ble en F-16 Falcon skutt ned av Neva-missil.

Varianter

System 

 Neva – Bakkebasert system med faste lavetter konstruert for PVO.
 Neva-M1 – Modernisert med tyngre 5V27-missil og komplettert med TV-målsøkjar.
 Neva-SC – Modernisert system med digital elektronikk som er lagd i Polen.
 Petjora – Mobilt system for export.
 Petjora-2 – Oppgradert med komponenter fra systemet S-300.
 Petjora-2M – Oppgradert med digital elektronikk og optisk målsøkjar.
 Volna – Maritimt system med automatisk omlading.
 Volna-M – Oppgradert eldleiingsradar for å kunne benytte 5V27-missilene med lengre rekkjevidde.
 Volna-P – Komplettert med varmekameraer for å få bedre motstandskraft fra jamming.

Referanser 

Luftvernmissiler
Koto Nakao

Koto Nakao (født 19. november 1993) er en japansk skøyteløper.

Personlige rekorder 
Oppdatert pr 11. mai 2019.

Sammenlagt i Verdenscupen 
Oppdatert etter sesongen 2018/19.

Referanser

Eksterne lenker 
 
  Koto Nakao på Jakub Majerski's speedskating database
  Koto Nakao på SpeedSkatingResults.com
  Koto Nakao på www.isu.html.infostradasports.com

Japanske skøyteløpere
Artikler i skøytesportprosjektet
Med døden i helene

Med døden i helene, (originaltittel: Woman on the Run) er en amerikansk kriminalfilm og film noir fra 1950 regissert av Norman Foster etter Sylvia Tates novelle Man on the Run. Hovedrollene spilles av Ann Sheridan og Dennis O'Keefe.

Referanser

Eksterne lenker 
 

Dramafilmer fra USA
Engelskspråklige filmer
Filmer fra 1950
Film noir
Thrillerfilmer fra USA
Yama Wolasmal

Yama Wolasmal (født 1982 i Kabul i Afghanistan) er en norsk journalist og programleder for NRKs nyhetsprogram Dagsrevyen. Høsten 2020 ble han NRKs korrespondent i Midtøsten, med base i Beirut.<ref>Guri G. Oppegård: Generasjonsløftet" - Portrettintervju av Yama Wolasmal - A-magasinet 12. juni 2020</ref>

 Bakgrunn 
Wolasmal er født i Kabul i Afghanistan var tre måneder gammel med på foreldrenes flukt til Pakistan. Han kom til Norge som kvoteflyktning i 1986. Han er oppvokst på Grünerløkka i Oslo med foreldre og ti søsken.

 Yrkesliv 
Wolasmal begynte sin journalistkarriere som vikar i avisen Dagbladet, før han gikk videre til TV 2. Der jobbet han hovedsakelig som utenrikskorrespondent, men tok permisjon i 2010–2011 og bosatte seg midlertidig i fødebyen Kabul. Der jobbet han som korrespondent for den engelskspråklige, kinesiske nyhetskanalen CCTV English.

I 2011 kom han tilbake til TV 2, der han blant annet jobbet som nyhetsanker i TV 2 Nyhetskanalen og som programleder for aktualitets- og debattmagasinet Underhuset. I 2017 ble han ansatt i NRK Nyheter, og fra november 2017 ble han ansatt som fast programleder i Dagsrevyen på NRK1 etter Jon Gelius. 

Høsten 2020 tok han over etter Kristin Solberg som NRKs korrespondent i Midtøsten.

 Priser og utmerkelser 
I 2016 ble han tildelt TV-prisen av Riksmålsforbundet for fremragende språkbruk på fjernsyn. På det tidspunktet arbeidet han i TV 2 Nyhetskanalen.

For programlederjobben i Dagsrevyen'' ble han nominert til Gullruten 2019 i klassen «beste programleder».

Annet 
 Wolasmal bodde på Lørenskog, med sin familie, frem til de flyttet til Beirut høsten 2020.
 I tillegg til norsk og engelsk snakker Wolasmal pashto, dari, urdu og farsi (også kalt persisk).

Referanser 

NRK-journalister
Programledere for NRK
Personer fra Oslo
Fødselsdato ikke oppgitt
Personer fra Kabul
Nordmenn av afghansk opphav
Rima Iraki

Rima Iraki (født 1982 i Berlin i Tyskland) er en norsk journalist og programleder for NRKs nyhetsprogram Dagsrevyen.

Bakgrunn 
Iraki er født i Berlin av palestinske og libanesiske foreldre. Hun kom til Norge og Lørenskog da hun var fem år gammel. Hun er journalistutdannet fra University of Queensland og studerte deretter statsvitenskap ved Universitetet i Oslo.

Hun begynte sin journalistkarriere som vikar i avisen VG, før hun gikk videre til NRK Nyheter og NRK Østlandssendingen. I 2014 ble hun programleder for Dagsrevyen. I 2020 og 2021 ledet hun TV-programmet  på NRK i forbindelse med feiringen av den muslimske høytiden Id al-fitr som markerer slutten på fastemåneden Ramadan.

Hun ble tildelt TV-prisen for 2021 av Riksmålsforbundet for sitt klare og tydelige talespråk i Dagsrevyen og ble nominert til Gullruten 2021 i klassen beste programleder -nyhet, sport eller aktualitet for samme program.

Referanser

Eksterne lenker 
 

NRK-journalister
Programledere for NRK
Fødselsdato ikke oppgitt
Personer fra Lørenskog kommune
Personer fra Berlin
Marte Bratberg

Marte Bratberg (født 23. juni 1989 i Vestby) er en norsk programleder. Fra mars 2012 til desember 2013 var hun ansatt i SBS Discovery Radio. I desember 2013 ble hun programleder for morgenshowet på NRJ Norge (radio) frem til juli 2020. Bratberg var fra november 2015 til august 2018 ansatt hos TV 2 Gruppen, som programleder for serien Helt Ny på 100 minutter på TV 2 Livsstil.

I juli 2020 ble det kjent at Bratberg blir medprogramleder i TV 2-programmet God kveld Norge sammen med Niklas Baarli.

Bratberg har en bachelorgrad fra Høgskolen i Oslo innen medier og kommunikasjon.

TV og media 
 Morgenshowet på NRJ i 2013 sammen med Petter Pilgaard og Anders Opsahl
 Helt ny på 100 minutter (2015), Programleder
 Studio Paradise på TV3 (2015), Programleder
 The Voice 2017, jobbet i programleder.
 Skal vi danse (2020), deltager. 3. plass
 Insider FEM (2020-2021), programleder. (Sammen med Milda Melland og Linn Isaksen) 
 Kompani Lauritzen 1 sesong, deltager. Kom på 3.plass

Podcast 

 Janka og Martes Podcast. Sammen med Janka Polliani.

Konferansier 
Bratberg var konferansier på Vixen Blog Awards i 2016.

Priser og nominasjoner 
 Nominert til Årets radionavn i 2014.

Referanser

Eksterne lenker 
 
 
  Morgenshowet - NRJ Norge

Norske journalister
Personer fra Oslo
Skal vi danse-deltakere
Norske programledere
Stian Røste

Stian Berg Røste (født 1987 i Hønefoss) er en norsk radiopersonlighet og programsjef for Radio NRJ.

Røste startet i NRJ i 2007, og er i dag programleder for Morgenshowet sammen med Marte Bratberg og Mattis Mjåset. Radioprogrammet har flere ganger vært nominert til «Årets morgenflate» under Prix Radio, og programmet vant prisen i 2016.

Røste startet sin radiokarriere i Radio Ringerike som 13-åring, og har også drevet nettradioen Radioplanet.

Han har også deltatt i noen TV-produksjoner, blant annet Hemmelig kjærlighet, Snaprulett, TV2 hjelper deg og Paradise Hotel. I sistnevnte var han dommer under kåringen av Mr og Miss Paradise.

I 2016 gav han ut låten «Dumpa dama» på Warner Music Norge.

Stian er nå programleder for frokostshowet på P5

Referanser

Norske programledere
Personer fra Ringerike kommune
Olga Petrova

Olga Petrova (født 10. mai 1884, død 30. november 1977) var en amerikansk skuespillerinne og manuskriptforfatter.

Petrova ble født Muriel Harding i Tur Brook, England, men flyttet til USA, hvor hun ble en vaudeville-stjerne under navnet Olga Petrova. Hun spilte hovedrollen i flere filmer for Solax Studios, og var Metro Pictures første diva. Hun fikk normalt rollen som femme fatale. I løpet av syv år medvirket Petrova i mer enn to dusin og skrev manuskript til flere andre.

Petrova forlot filmindustrien i 1918 for å opptre på Broadway. På 1920-tallet skrev hun tre skuespill og dro på turné med en teatertrupp. I 1942 udga hun selvbiografien Butter With My Bread (en.:Smør til mitt Brød).

Olga Petrova døde barnløs i 1977, i Clearwater, Florida. Hun har en stjerne på Hollywood Walk of Fame.

Utvalgte filmer 
 1912 Ukhod velikogo startsa
 1915 My Madonna som Lucille.
 1916 What Will People Say? som Persis Cabot.
 1916 Playing with Fire som Jean Serian.
 1916 The Soul Market som Elaine Elton.
 1916 The Scarlet Woman som Thora Davis.
 1916 Extravagance som Norma Russell.
 1916 The Eternal Question som Bianca.
 1916 The Black Butterfly som Sonia Smirnov / Marie.
 1917 The Silence Sellers som Laura Sutphen
 1917 The Soul of a Magdalen som Heloise Broulette.
 1917 To the Death som Bianca Sylva
 1917 The Undying Flame som prinsessen / Grace Leslie
 1917 The Waiting Soul som Grace Vaughan
 1917 More Truth Than Poetry som Elaine Esmond / Vera Maitland.
 1917 Exile som Claudia Perez.
 1917 The Law of the Land som Margaret Harding.
 1917 Daughter of Destiny som Marion Ashley
 1917 Bridges Burned som Mary O'Brien.

Filmografi (utvalg) 
 1916 – Det evige spørgsmål (The Eternal Question)

Referanser

Eksterne lenker 
 

Skuespillere fra USA
Engelske skuespillere
Hollywood Walk of Fame
I sjørøverens vold

I sjørøverens vold (originaltittel: Daphne and the Pirate også vist i Norge som I piratens vold) er et amerikansk historisk drama fra 1916 med manus av D. W. Griffith og regissert av Christy Cabanne med Lillian Gish og Elliott Dexter  i hovedrollene.

Handling 
Filip de Marny elsker Daphne la Tour og fører henne bort. Men derfra røves hun til kolonien Louisiana, hvor hun skal tvinges til at gifte seg med en annen. Filip redder henne og hun blir viet til ham etter at han har kjempet mot sjørøvere, som overfalt kongeskipet Dauphin.

Medvirkende
 Lillian Gish - Daphne La Tour
 Elliott Dexter - Philip de Mornay
 Walter Long - Jamie d'Arcy
 Howard Gaye - Prince Henri
 Lucille Young - Fanchette
 Richard Cummings - Francois La Tour
 Jack Cosgrave - Duc de Mornay

Eksterne lenker 
 

Stum-dramafilmer fra USA
Stumfilmer fra USA
Filmer fra 1916
Sort-hvitt-filmer
Stum-eventyrfilmer fra USA
Sjørøverfilmer
Robert Harron

Robert Harron (1893–1920) var en amerikansk filmskuespiller.

Han ble født i en fattig, irsk innvandrerfamilie. I 1907 begynte han å arbeide for American Biograph Studios i New York som assistent men fikk fort småroller. Han ble god venn med D.W. Griffith og fikk roller i hans filmer.

Filmografi i utval
 1908 - A Calamitous Elopement
 1910 - Ramona
 1911 - Enoch Arden
 1913 - The Battle at Elderbush Gulch
 1914 - Judith og Holofernes
 1915 - En nasjons fødsel
 1916 - Intolerance

Referanser

Eksterne lenker 
 

Skuespillere fra USA
Personer fra New York City
Hollywood Walk of Fame
Johs. A. Dale

Johannes Andreasson Dale (født 28. mai 1898 i Meland, død 8. august 1975) var en norsk litteraturhistoriker og professor i nynorsk litteratur ved Universitetet i Oslo fra 1954 til 1968.

Liv
Han var sønn av bonden Andreas Dale (1868–1961) og Cecilia Sakstad (1868–1938). I 1930 ble han gift med Anna Lisa Slotte, datter av den finske forfatteren Alexander Slotte.

Dale gikk ut av Voss private gymnas og ble cand. philol. fra Universitetet i Oslo i 1928. I løpet av studietiden hadde han studert fransk i Grenoble. Fra 1928 til 1929 arbeidet han som vikar ved Eidsvoll landsgymnas, før han ble ansatt som lektor ved Kristiansund offentlige høyere skole. Fra 1933 var han lektor ved Bergen katedralskole.

I 1943 ble Dale arrestert av Sikkerhetspolitiet og satt fengslet ved Ulven leir, Espeland fangeleir og Grini fangeleir, før han samme år ble sendt til konsentrasjonsleiren Sachsenhausen. Ved slutten av 2. verdenskrig ble han fraktet sammen med de norske fangene til Neuengamme og derfra gjennom Sverige til Norge. På grunn av sykdom han hadde pådratt seg i fangeleiren hadde han permisjon i ett år etter hjemkomsten.

I 1951 fikk han doktorgraden for avhandlingen Studiar i Arne Garborgs språk og stil. Fra 1954 var han professor i nordisk, særlig nynorsk litteratur og nynorsk målbruk ved Universitetet i Oslo. Han gikk av i 1968.

Dale virket som litterær medarbeider i Den 17de Mai fra 1928, og senere i Norsk Tidend. Fra 1946 skrev han for Bergens Arbeiderblad. Han utga flere lærebøker i nynorsk og litteraturhistorie, og oversatte en rekke fra fremmede språk, for eksempel det gammelfranske Rolandskvadet (1934). Han oversatte også skuespill for Det Norske Teatret, og holdt ofte foredrag i NRK. Ved siden av doktoravhandlingen om Arne Garborg utga han Garborg-studiar i 1969. Han utga også en kommentert utgave av Garbogs artikler og brev sammen med Rolv Thesen.

Utmerkelser
Dale var medlem av Det Norske Videnskaps-Akademi fra 1958.

Litteratur

Eksterne lenker
 Hallgeir Elstad: «Johs. A. Dale», i allkunne

Norske litteraturhistorikere og litteraturkritikere
Professorer ved Universitetet i Oslo
Nynorskforkjempere
Medlemmer av Det Norske Videnskaps-Akademi
Agrianes (bille)

se tekst i artikkel

Agrianes er en slekt av biller som tilhører familiegruppen bladbiller (Chrysomelidae).

Utseende 
Middelsstore, avlangt ovale, mer eller mindre metallisk skinnende bladbiller. Som vanlig for metallisk fargede biller er de ganske variable i fargen.

Levevis 
Både larvene og de voksne (imago) er planteetere som lever på trær og busker i skog.

Utbredelse 
Slekten er utbredt i Sør-Amerika, i alle fall i Peru, Brasil og Argentina.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Rotbladbiller, Eumolpinae Hope, 1840 
 stammen Eumolpini Hope, 1840
 slekten Agrianes Chapuis, 1874
 Agrianes andicola Bechyné, 1950
 Agrianes validicornis Chapuis, 1874
 Agrianes versicolor Lefévre, 1884
 Agrianes viridiaenea Lefévre, 1884

Referanser

Litteratur

Eksterne lenker 
 Bilder av Agrianes validicornis
 Bilder av Agrianes versicolor
 

Bladbiller
Biller formelt beskrevet i 1874
Sphaeropis

se tekst i artikkel

Sphaeropis er en slekt av biller som tilhører familiegruppen bladbiller (Chrysomelidae).

Utseende 
Ganske små (ca. 2 millimeter), ovale, blanke, svarte bladbiller, kroppen fint hårete. Antennene er rundt halvparten så lange som kroppen, ganske tynne. Pronotum er rundet med fin siderand, rundete og hvelvede. Hos denne slekte er punkteringen på pronotum og dekkvinger ganske lik, fin og tett.

Levevis 
Både larvene og de voksne (imago) er planteetere som lever på trær og busker i skog.

Utbredelse 
Slekten er utbredt i den Neotropiske økosonen.

Systematisk inndeling  
Slekten ble navngitt allerede av Dejean i 1836, men uten inkluderte arter. Dermed er ikke denne beskrivelsen gyldig.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Rotbladbiller, Eumolpinae Hope, 1840 
 stammen Eumolpini Hope, 1840
 slekten Sphaeropis Lefévre, 1876
 Sphaeropis aeruginosa Lefévre, 1876
 Sphaeropis auropilosa Lefévre, 1876
 Sphaeropis brunnipes Lefévre, 1876
 Sphaeropis championi Lefévre, 1877
 Sphaeropis nigricornis Lefévre, 1876

Referanser

Litteratur

Eksterne lenker 
 Bilder av Sphaeropis nigricornis
 
 

Bladbiller
Biller formelt beskrevet i 1876
Nye Borgerlige (Danmark)

Nye Borgerlige er et konservativt dansk politisk parti. Partiet ble stiftet høsten 2015 av Pernille Vermund og Peter Seier Christensen. Den 21. september 2016 meddelte partiet at det hadde innsamlet tilstrekkelig underskrifter til å stille til folketingsvalget 2019. Valgresultatet var at Nye Borgerlige fikk fire Folketingsmedlemmer.

Partiets grunnprinsipper er:

 Stærkt, Kulturelt, Værdifællesskab
 Minde stat - Mere Menneske
 Fælles ansvar for samfundets svageste
 Fornuftig beskyttelse af vores naturværdier
 Frihed, folkestyre og national suverænitet

Referanser

Eksterne lenker 

Politiske partier i Danmark
Konservative partier
Politiske partier etablert i 2015
2015 i Danmark
Wargaming

Wargaming (også kjent som Wargaming.net) er en tidligere hviterussisk videospillutvikler med hovedkvarter i Nikosia på Kypros. Selskapet ble grunnlagt av Victor Kislyi i 1998 i Minsk i Hviterussland. Selskapet utvikler i hovedsak free-to-play-spill som World of Tanks, World of Warplanes og World of Warships.

Historie 
Wargaming var grunnlagt 2. august 1998 av Victor Kislyi () i Minsk, med utgangspunkt som utvikler av strategispill. Selskapets første prosjekt var DBA Online, en digital versjon av miniatyrspillet De Bellis Antiquitatis, som var lansert i 2000.

I 2011 flyttet Wargaming hovedkarteret sitt fra Minsk til Nikosia på Kypros. Selskapet har åpnet studio i Danmark, Frankrike, Finland, Tyskland, Storbritannia, Ukraina, Russland, USA, Australia og Japan. I 2011 ble det russiske selskapet Lesta Studio () i St. Petersburg kjøpt og navngitt Wargaming Saint Petersburg. I 2012 kjøpte Wargaming det finske selskapet Boomlagoon og studioet fikk navnet Wargaming Helsinki. Det utviklet spill for mobil-markedet. Det ble stengt i 2019 uten å ha hatt særlig suksess.

Russlands invasjon av Ukraina i 2022 
26. februar 2022 ble en av Wargamings direktører oppsagt på grunn av at han uttrykte støtte til den russiske invasjonen av Ukraina i 2022.

4. april 2022 kunngjorde Wargaming de trekker seg ut av Russland og Hviterussland med umiddelbar virkning. Før samarbeidet ble avsluttet ble den russiske delen av alle spilltjenester overført til Lesta Studio. Årsaken til uttrekkingen skal være Russlands invasjon av Ukraina.

Spill utviklet

Referanser

Eksterne lenker 
 

Selskaper etablert i 1998
Videospillutviklere
Videospillutgivere
Belarusisk kultur
Kypriotiske selskaper
Isolepronota

se tekst i artikkel

Isolepronota er en slekt av biller som tilhører familiegruppen bladbiller (Chrysomelidae).

Utseende 
Middelsstore, kraftige, hvelvede, halvmatt svarte bladbiller, dekkvingene gjerne brunrødlige.

Levevis 
Både larvene og de voksne (imago) er planteetere som lever på trær og busker i skog.

Utbredelse 
Slekten er utbredt i det sørlige Sør-Amerika, fra Peru og sørover.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Rotbladbiller, Eumolpinae Hope, 1840 
 stammen Eumolpini Hope, 1840
 slekten Isolepronota Bechyné, 1949
 Isolepronota aggregata Bechyné, 1950
 Isolepronota catamarcana Bechyné, 1953
 Isolepronota costata (Lefèvre, 1891)
 Isolepronota cybele Bechyné, 1949
 Isolepronota discoidalis (Jacoby, 1900)
 Isolepronota femorata (Erichson, 1847)
 Isolepronota majuscula Bechyné, 1950
 Isolepronota marombae Bechyné, 1949
 Isolepronota obscura (Harold, 1874)
 Isolepronota paula Bechyné, 1954
 Isolepronota striatopilosa (Lefèvre, 1891)
 Isolepronota velutina (Lefèvre, 1891)
 Isolepronota villaricensis Bechyné, 1950

Referanser

Litteratur

Eksterne lenker 
 Bildegalleri
 
 

Bladbiller
Biller formelt beskrevet i 1949
Nodocolaspis

se tekst i artikkel

Nodocolaspis er en slekt av biller som tilhører familiegruppen bladbiller (Chrysomelidae).

Utseende 
Middelsstore, avlangt ovale, skinnende metallisk fargede bladbiller.

Levevis 
Både larvene og de voksne (imago) er planteetere som lever på trær og busker i skog.

Utbredelse 
Slekten er utbredt i Mellom- og Sør-Amerika, fra Panama i nord til det nordlige Argentina i sør.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien Rotbladbiller, Eumolpinae Hope, 1840 
 stammen Eumolpini Hope, 1840
 slekten Nodocolaspis Bechyné, 1949
 Nodocolaspis antennalis Bechyné, 1953
 Nodocolaspis columbica (Jacoby, 1900)
 Nodocolaspis costipennis (Lefèvre, 1877)
 Nodocolaspis femoralis (Lefèvre, 1878)
 Nodocolaspis impressa (Lefèvre, 1877)
 Nodocolaspis multicostata (Jacoby, 1900)
 Nodocolaspis paulistana Bechyné, 1953
 Nodocolaspis quadrifoveata (Bowditch, 1921)
 Nodocolaspis rugulosa Bechyné, 1953
 Nodocolaspis smaragdina Bechyné & Bechyné, 1964
 Nodocolaspis tarsata (Lefèvre, 1882)
 Nodocolaspis tuberculata Bechyné, 1953

Referanser

Litteratur

Eksterne lenker 
 Bildegalleri
 
 

Bladbiller
Biller formelt beskrevet i 1949
Ingvild Bakkerud

Ingvild Kristiansen Bakkerud (født 9. juli 1995 i Kongsberg) er en norsk håndballspiller, som er venstre bakspiller for den danske klubben .

Karriere

Klubb 
I 2018 meldte Bakkerud overgang fra  til den danske klubben .

Landslag 
Bakkerud fikk 34 kamper og scoret 126 mål for Norges juniorlandslag mellom 29. november 2012 og 12. juli 2014, og har bronsemedalje fra Ungdoms-VM i 2012 med U17-landslaget.

30. mai 2018 debuterte hun for det norske A-landslaget mot Ukraina.

Meritter 
 Ungdoms-VM
 2012: Bronse

Referanser

Eksterne lenker 
 

Norske håndballspillere
Spillere i Håndball-VM 2019 for kvinner
Håndballspillere for FC Midtjylland
Håndballspillere for Odense Håndbold
Håndballspillere for Skrim Kongsberg
Personer fra Kongsberg kommune
Jungelpatrulje 317

Jungelpatrulje 317 (originaltittel: La 317ème section) er en fransk krigsfilm fra 1965 regissert av Pierre Schoendoerffer etter hans egen roman med handlingen satt til den første indokinesiske krig.

Den britiske forfatteren og historikeren Antony Beevor anser den som den beste krigsfilmen han har sett.

Mottakelse
Filmen ble tatt med i programmet på filmfestivalen i Cannes i 1965 hvor den vant prisen for beste manus. 

Den var nummer 21 på listen over årets mest sette filmer i Frankrike det året.

Medvirkende
 Jacques Perrin som løytnant Torrens
 Bruno Cremer som adjutant Willsdorf
 Pierre Fabre som sersjant Roudier
 Manuel Zarzo som korporal Perrin
 Boramy Tioulong som assisterende sersjant (fransk: Le sergent supplétif) Ba Kut

Referanser

Eksterne lenker 
 

Franske krigsfilmer
Franskspråklige filmer
Filmer fra 1964